 Proza - : - Maine voi atinge stelele de Roman Anamaria : - Maine voi atinge stelele de Roman Anamaria"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; Wonderland &#65517; Union Jack &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > Lev Tolstoi... (Eseu) > "The... (Eseu) > rochite de... (Poezie) > dincolo de... (Eseu) > echilibru ... (Eseu) > Dezlegare la... (Personale) > nu xmas... (Poezie) > fauvism ... (Personale) > out-of-the-w... (Personale) > camera cu... (Personale) > Colind ... (Poezie) > azi nu sunt... (Poezie) > launtric ... (Personale) > Libatie ... (Personale) > intampinar... (Poezie) > Viata ca o... (Personale) > asediu de... (Poezie) > pastisa la... (Poezie) > Ganduri ... (Personale) > colourless ... (Poezie) > Crochiu de... (Poezie) > Ganduri ... (Personale) > Personaje... (Eseu) > Despre... (Eseu) > Rememorarea... (Eseu) > Vanzatorul... (Personale) > Altfel,... (Personale) > Biografie,... (Eseu) > istorie si... (Eseu) > dupa iarna... (Poezie) > gnoza,... (Eseu) > Pavilionul... (Eseu) > O... (Eseu) > O... (Eseu) > O... (Eseu) > iarna asta... (Personale) > scrisoare de... (Personale) > Ganduri ... (Personale) > Un fel de... (Proza) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 1808889 index.html' > Vizionari: 2221 > Maine voi atinge stelele proza [ ] - - - - - - - - - - - - - - - - - - - - - - - - - de Roman Anamaria [Mariamaria ] 2008-11-06 | | Duna topaia pe langa baiat pe cele trei labe. Pieptul lasat - semn al maternitatii - ii salta ciudat dand impresia ca se va desprinde, la urmatorul salt, de trupul catelei. Cand baiatul se opri pe marginea drumului Duna inceta sa mai topaie. isi lasa capul intr-o parte si il privi cu ochii sai mari si curiosi. Apoi il urmari cu interes si neliniste cum se catara in pom si cum salta de pe o creanga pe alta, pana cand scoase briceagul din buzunar si incepu sa taie lemnul. Atunci Duna se culca pe burta maturand tarana drumului cu blana aurie, isi lasa capul pe laba din fata, scoase un sunet asemanator unui oftat de usurare si paru ca devine absenta la tot ce o inconjoara. Doar urechile ciulite aratau ca urmarea fiecare zgomot care venea de sus. Erau prieteni. Se imprietenisera in urma cu vreo trei ani, in primavara. in ziua aceea Relu ii ceruse briceagul cu plasele in forma de pesti iar Constantin se impotrivise. Relu ii propusese un schimb cu un cutit care, zicea el, taie la fel de bine ca si briceagul lui. si ca sa-i demonstreze, il infipsese intr-un ghemotoc auriu pe care il ridicase dintre salciile inverzite. Constantin auzise mai intai schelalaitul lung si subtire, apoi vazuse picaturile de sange pe iarba cruda. Era catelul ce se pripasise in tufisurile de la marginea de jos a orasului unde Jiul iesea deseori din matca, revarsandu-se peste lunca. Nu avea mai mult de doua luni iar copiii il descoperisera in timp ce bateau mingea pe maidan. Unii il loveau ori il chinuiau incercand sa-l invete sa-si tina echilibrul pe mingea in miscare, asa cum vazusera anul trecut, cand venise circul in orasul lor... altii, mai milostivi, ii intindeau o bucatica din cornul pe care si-l cumparau de la brutaria din capatul strazii. "Ei, si? Nu e cainele meu!" strigase Constantin, ascunzandu-si momentul de slabiciune care l-ar fi transformat in tinta ironiilor celorlalti. si incercase sa nu se simta vinovat de nenorocirea catelului. Dar in noaptea aceea nu putuse dormi. Pandise clipa in care lumina dezvelise florile corcodusului de sub fereastra si se strecurase afara. Nu se oprise pana la marginea orasului. La inceput il ascunsese intre lemnele din spatele casei, unde ii facuse culcus. Curand, catelul incepuse explorarea teritoriului si Constantin fusese nevoit sa ceara permisiunea bunicilor pentru noul locatar al curtii. Asa incepuse prietenia lor. Labuta dreapta din fata nu-i mai crescuse... Ramasese un ciot care amintea, parca, de o veche vinovatie... dar Duna se facuse o catea frumoasa care nu se despartea de baiat aproape niciodata. il insotea cu topaiala ei caraghioasa in hoinareala de la marginea orasului ori in clipele de liniste petrecute in parcul din centru. Constantin arunca de sus creanga desprinsa din parul salbatic, apoi sari si el. Duna salta ca un arc si se precipita pe langa baiat, dand din coada stufoasa. Se descurca binisor cu echilibrul. Nu-si mai amintea ce inseamna sa ai patru labe, asa ca nu simtea lipsa acelei bucati de trup. Simtea, insa, lipsa unei bucati de suflet: cei doi catelusi aurii fatati nu demult. intr-o zi nu-i mai gasise in culcusul dintre lemnele din spatele casei. Zadarnic ii cautase prin balarii... apele Jiului nu stiau sa vorbeasca... - Lemnul asta de par e grozav, Duna! E un lemn incapatanat cum e catarul lui Mihai... dar ce fericit sunt cand reusesc sa il supun! Brancusi a dat viata "testoasei" dintr-un astfel de lemn... nu-mi amintesc exact... Poate chiar "testoasa zburatoare"... intelegi tu, Duna? O testoasa care zboara! Sa te tarai si sa zbori, deopotriva... Duna mirosi neincrezatoare lemnul fara sa inteleaga prea mult din entuziasmul baiatului. stia doar ca pana sa porneasca spre parc mai avea de asteptat. Asa ca se lungi pe iarba inca verde acoperita ici si colo de frunzele toamnei. Constantin taie creanga alegand din ea doar lemnul pe care il considera potrivit pentru gandurile sale... acel lemn care urma sa primeasca pe trupul sau trairile si zbaterile baiatului... stiuse ce avea sa scoata la suprafata lui de cum il vazuse. invatase ca lemnele au viitoarea sculptura in ele... trebuia doar sa elimine surplusul de material pentru a-i ajuta si pe altii sa vada ceea ce el vedea din prima clipa... Bunicul il invatase ca fiecare lemn are sufletul sau, dornic sa fie descoperit. si ii daruise briceagul pe care, de atunci, il purta mereu in buzunar... si ce bine se simtea cand ii pipaia formele prin postavul pantalonilor! Crescut de bunici, Constantin avusese parte de multe povesti. Bunica ii spunea povesti cu zmei si cai inaripati iar el - pe masura ce crestea - intelegea altfel lumea din povestile bunicii... Personajele imaginate de el nu semanau cu pozele din carti. De exemplu, Muma-Padurii nu era o batrana cu basma neagra, stirba si cu un neg paros la baza nasului prea lung. Asa arata mai degraba tanti Jenica, cea care vindea flori in piata, duminica. Muma-Padurii era in trunchiul noduros si contorsionat al prunului batran, din capatul gradinii... ar fi putut sa o arate si celorlalti daca si-ar fi incrustat gandurile pe lemnul docil al prunului... si pe ileana-Cosanzeana o cunostea. Era inchisa in lemnul cochet al salciei tanara si mladie de pe malul Jiului, cu pletele batute de vant si incarcate de vrabii. Ei, dar povestile bunicului erau altfel... erau povesti adevarate. Cel mai mult o indragea pe cea care ii vorbea despre copilul nascut cu dorul de duca in el, care fugea din micul sat unde vazuse lumina zilei si se pierdea printre oamenii din orase, apoi se reintorcea in Natura pe care o gandea mereu cu litera mare; cel care iarna facea oameni de zapada de puteai jura ca sunt vii sau mangaia intr-un mod ciudat pietrele gasite la rau si vedea in orice material - lemn si piatra, deopotriva - o esenta care trebuia dezvaluita... Cuvintele despre viata lui Constantin Brancusi le asculta nemiscat, baiatul... de teama sa nu spulbure povestea... Nimic nu-l urnea, atunci... nici chemarea bunicii - care anunta ca a scos din cuptor placinta cu mere... Cand pornira spre parc, soarele coborase mult pe cer, sprijinindu-si discul portocaliu in ramurile nucilor insirati de-a lungul drumului. Desi caldura amintea de vara, ziua era, totusi, mai scurta. si mai tacuta, parca... intrara in parc si o luara la stanga, de-a lungul gardului, asa cum faceau de fiecare data. Ajunsi la "Masa Tacerii", Duna astepta pana Constantin inconjura intregul ansamblu, apoi o pornira pe "Aleea Scaunelor", trecura pe sub "Poarta Sarutului" si-si continuara drumul pe Calea Eroilor pana la "Coloana fara sfarsit". Era ceva de mers si de cate ori parcurgea acest drum, Constantin isi amintea ca citise in cartea imprumutata de la biblioteca din oras ca Brancusi dorise ca aceasta distanta sa aminteasca oamenilor ca o Cale a Eroilor nu poate fi decat lunga si grea. Tot in cartea aceea citise ca marele sculptor ar fi vrut ca lucrarile sale sa fie ridicate in gradini publice si copiii sa se joace peste ele, asa cum se joaca peste pietrele nascute din pamant... fara sa stie de cine sunt facute, dar sa simta ca sunt necesare acolo, ca fara prezenta lor locul ar fi nefiresc si sarac... ii placuse cartea. iar el simtea ca este unul dintre acei copii. Doar ca nu se juca peste "pietrele" sculptorului. Se aseza pe ele si le asculta... intotdeauna aveau ceva de povestit... Ajunsi langa Coloana, Constantin aseza lemnul de par in iarba, mangaindu-l inca o data cu privirea. Se intinsera amandoi pe pamantul care mai pastra in el caldura verii. Cu fata in sus, Constantin privea silueta zvelta dar puternica a Coloanei care parea ca sprijina cerul. Curand intunericul puse stapanire pe zi. ici si colo, mici luminite incepura sa tremure in inalt. - Vezi, Duna... mie imi pare ca aceasta Coloana este o mana pe care Sculptorul o intinde catre cer... si atinge stelele cu ea... Cand voi fi mare... * Toamna timpurie se strecurase de cateva zile in mica piata, nu departe de gara Montparnasse-Bienvenue, in arondismentul 14 al Parisului. Piata se numea "Constantin Brancusi". Asezat pe una din bancile insirate de-a lungul strazii un barbat privea, ganditor, cerul. Tematoare, stelele incepeau sa-si dezvaluie stralucirea. - Ei, hai sa mergem, Duna. Trebuie sa trecem si pe la Galerie sa punem la punct ultimele detalii pentru expozitie. Visul meu e pe cale sa se implineasca... Maine voi atinge stelele... Se ridica. O femela de labrador auriu tasni pe langa picioarele barbatului, insotindu-i pasii pe alee. Avea picioare inalte si mers elegant, de care parea constienta... doar pieptul lasat - semn al maternitatii - ii salta ciudat, amintind o alta poveste... Duna era fericita ca doua ghemotoace aurii, mereu flamande, o asteptau acasa. Dar nu-si uita nici datoria fata de prietenul pe care il insotea in plimbarile sale ingandurate ori in ceasurile de liniste petrecute in Atelier, unde Constantin modela intr-un mod ciudat lemnele, insufletindu-le... | index 'pageview'); 